《志新遣介致书馈以巴源》
宋代·孙觌

巴江新捣万谷皮，褚生粉面肤凝脂。故人千里持寄我，落笔宛宛天投霓。

绨囊丹果十袭包，爆栗飞烬石火敲。红盐著树落青子，香雾噀手披黄苞。

苍鹅无罪见菹醢，苦酒濯之光五采。虾跧久已成枯腊，咫尺波涛渺江海。

客舍争席纷满前，馈羹不复五浆先。殷勤重饷有吾子，两夫担荷赪其肩。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。